Covid-19-statistieke: Só lyk nuwe gevalle, inentings(Argieffoto: Elmond Jiyane/GCIS) Suid-Afrika het nou meer as 1 617 000 bevestigde Covid-19-gevalle met 2 355 nuwe gevalle wat aangemeld is. Dr. Zweli Mkhize, minister van gesondheid, het Dinsdagaand bevestig dat 1 617 840 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 55 340 nadat nog 80 sterftes aangemeld is: ses in die Oos-Kaap, 22 in die Vrystaat, 32 in Gauteng, vyf in KwaZulu-Natal, ses in Limpopo en nege in die Wes-Kaap. Tot dusver het 1 527 968 mense reeds van die virus herstel; dit is ’n herstelkoers van 94,4%. Suid-Afrika het tot dusver 11 166 950 toetse vir Covid-19 gedoen, 32 397 sedert die vorige verslag. Meer as 479 000 gesondheidsorgwerkers is reeds teen Covid-19 ingeënt tydens die eerste fase van die inentingsprogram. Fase 2 van die inentingsprogram het Maandag begin en meer as 39 000 mense is die afgelope twee dae ingeënt. Provinsiale statistieke: Sterftes en persone wat herstel het: